als_Latn dik_Latn sag_Latn
Prokuroria e Krimeve të Rënda kërkon burgim të përjetshëm për Konstandin Xhuvanin, autori i vrasjes së katërfishtë në një lokal nate në Rrugën e Elbasanit në Tiranë.
Kjo është prenteca që organi i akuzës lexoi në seancën e sotme gjyqësore ndaj 25-vjeçarit Xhuvani.
Nga ana e tij i pandehuri ka kërkuar dhjetë ditë kohë për të bërë mbrojtjen, një kërkesë e pranuar nga gjykata. Seanca e radhës ndaj tij do të zhvillohet më 23 shkurt.
Prokuroria ka kërkuar gjithashtu që Xhuvani ta kryejë dënimin në një burg të sigurisë së lartë, për shkak të rrezikshmërisë së madhe që ai përbën për shoqërinë.
Në sallën e gjyqit të pranishëm ishin edhe familjarët e viktimave të ngjarjes.
Konstandin Xhuvani akuzohet për vrasjen e Arbër Demirajt, Edison Jahos, Enea Xhaji dhe italianit Giampaolo Azzolo të ndodhur mëngjesin e 4 nëntorit në rrugën e Elbasanit në Tiranë.
Pritet që Xhuvanit t’i ulet 1/3 e dënimit, një vendim që do ta shpëtonte atë nga burgimi i përjetshëm.
als_Latn als_Latn als_Latn als_Latn als_Latn als_Latn als_Latn